ΓΡΑΠΤΗ ΕΡΩΤΗΣΗ P-0233/02

υποβολή: Torben Lund (PSE) προς την Επιτροπή

(31 Ιανουαρίου 2002)

Θέμα: Η πρόταση της Επιτροπής για κοινοτικό σχέδιο δράσης με σκοπό τη μείωση της κατά τύχη σύλληψης θαλάσσιων πτηνών με παραγάδια

Χιλιάδες θαλάσσια πτηνά, όπως πετρίλοι, άλμπατρος και άλλα είδη, απειλούνται παγκοσμίως από την αλιεία με παραγάδια. Για την αντιμετώπιση αυτού του κινδύνου ο Οργανισμός Τροφίμων και Γεωργίας (ΟΤΓ) ενέκρινε διεθνές σχέδιο δράσης για τα θαλάσσια πτηνά. Η συμφωνία του ΟΓΤ απαιτεί από κάθε κράτος μέλος, συμπεριλαμβανομένης της Ευρωπαϊκής Κοινότητας, να καταρτίσουν εθνικό σχέδιο δράσης για τη μείωση της κατά τύχη σύλληψης πτηνών.

Δεδομένου ότι η ΓΔ Περιβάλλοντος είναιπεύθυνη για την ένταξη του περιβάλλοντος σε άλλες πολιτικές, συμπεριλαμβανομένης της αλιείας, πώς και πότε προτείνει η Επιτροπή να διασφαλισθεί η εφαρμογή του διεθνούς σχεδίου δράσης του ΟΓΤ για τα θαλάσσια πτηνά καθώς και των μέτρων που προτείνει για την άμβλυνση του φαινομένου και τη σχετική έρευνα στα χωρικά ύδατα της Κοινότητας και τρίτων χωρών·

Απάντηση της κας Wallstrm εξ ονόματος της Επιτροπής

(27 Φεβρουαρίου 2002)

Το πρόβλημα το οποίο επισημαίνει το Αξιότιμο Μέλος του Κοινοβουλίου φαίνεται να αφορά κυρίως τα άλμπατρος και άλλα είδη των νοτίων ωκεανών. Τα σοβαρότερα προβλήματα φαίνεται να δημιουργούνται από μη κοινοτικά πλοία που αλιεύουν είτε σε διεθνή ύδατα είτε σε ύδατα της χώρας τους. Η Κοινότητα δεν έχει άμεση νομική εξουσία για τον έλεγχο των δραστηριοτήτων των μη κοινοτικών σκαφών στις περιοχές αυτές αλλά θα συνεχίσει να μεριμνά για την εφαρμογή των απαιτούμενων μέτρων στο πλαίσιο των περιφερειακών οργανώσεων αλιείας.

Η Κοινότητα συνέβαλε ενεργά στην προετοιμασία του διεθνούς σχεδίου δράσης για τη μείωση των παρεμπιπτουσών αλιεύσεων θαλάσσιων πτηνών κατά την αλιεία με παραγάδια. Το διεθνές αυτό σχέδιο εγκρίθηκε στη συνέχεια από τον Οργανισμό Τροφίμων και Γεωργίας (FAO) και από τα συμβαλλόμενα μέρη του. Η έγκριση αυτή συνεπάγεται την εκούσια επεξεργασία σχεδίου δράσης σε κρατικό επίπεδο. Ως εκ τούτου, η Κοινότητα καταρτίζει κοινοτικό σχέδιο δράσης το οποίο θα παρουσιαστεί στην επόμενη επιτροπή αλιείας (COFI, Φεβρουάριος 2003). Στο παρόν στάδιο, η Κοινότητα παρουσίασε στην τελευταία COFI (Φεβρουάριος 2001) ένα προκαταρκτικό σχέδιο δράσης όπουπογραμμίζεται η ανάγκη για καλύτερη εκτίμηση των παρεμπιπτουσών αλιεύσεων θαλάσσιων πτηνών κατά την αλιεία με παραγάδια.

Σε όλες τις περιπτώσεις κατά τις οποίες μια περιφερειακή οργάνωση αλιείας της οποίας η Κοινότητα αποτελεί συμβαλλόμενο μέρος αποφάσισε τη θέσπιση μέτρων για την προστασία των θαλάσσιων πτηνών, τα μέτρα αυτά ενσωματώθηκαν στην κοινοτική νομοθεσία.

Η Επιτροπή για τη διατήρηση της θαλάσσιας χλωρίδας και πανίδας της Ανταρκτικής, (CCAMLR στην οποία συμμετέχει η Κοινότητα), θέσπισε τα ακόλουθα μέτρα για τα ύδατα της Ανταρκτικής τα οποία έχουν ενσωματωθεί στην κοινοτική νομοθεσία περί αλιείας(1),(2):

- χρησιμοποίηση πετονιάς στην οποία προσδένονται πλαστικοί σημαντήρες για τον εκφοβισμό των πτηνών·

- τοποθέτηση βαριδίων στις πετονιές ώστε να βυθίζονται το συντομότερο δυνατό και να καθίστανται λιγότερο επικίνδυνες·

- απαγόρευση της ρίψης στη θάλασσα απορριμμάτων ψαριών που προσελκύουν τα θαλάσσια πτηνά στα παραγάδια·

- τα παραγάδια πρέπει να ποντίζονται μόνο κατά τη διάρκεια της νύχτας όταν οι πιθανότητες να αναζητούν τροφή τα άλμπατρος και άλλα θαλάσσια πτηνά είναι μικρότερες·

- χρησιμοποίηση μόνο κατεψυγμένου δολώματος.

Θα μπορούσε να εξεταστεί το ενδεχόμενο εφαρμογής των μέτρων αυτών και για άλλες περιοχές κατά περίπτωση. Ωστόσο, όλα τα προτεινόμενα μέτρα πρέπει να θεσπίζονται και να εφαρμόζονται στο πλαίσιο της Κοινής Αλιευτικής Πολιτικής. Η γενική αρχή είναι ότι η Επιτροπή θα προτείνει μέτρα για την αποφυγή των επιπτώσεων της αλίευσης με παραγάδια στα θαλάσσια πτηνά, όταν και όπουπάρχει αποδεδειγμένα πρόβλημα και απαιτείται κοινοτική δράση για την αντιμετώπισή του.

Η Επιτροπή δεν διαθέτει στοιχεία που να αποδεικνύουν σαφώς την έκταση του προβλήματος στα κοινοτικά ύδατα ή σε σχέση με τις αλιευτικές δραστηριότητες των κοινοτικών σκαφών εκτός της περιοεχής που καλύπτει η CCAMLAR. Από τις απαντήσεις των κρατών μελών στην αίτηση της Επιτροπής για πληροφορίες με σκοπό την προετοιμασία του κοινοτικού σχεδίου δράσης για τη μείωση των παρεμπιπτουσών αλιεύσεων θαλάσσιων πτηνών κατά την αλιεία με παραγάδια, δεν προέκυψε ότι τα κράτη μέλη θεωρούσαν το φαινόμενο αυτό ως πρόβλημα στις αλιευτικές τους δραστηριότητες.

(1) Κανονισμός (ΕΚ) αριθ. 66/98 του Συμβουλίου της 18ης Δεκεμβρίου 1997 για τη θέσπιση ορισμένων μέτρων διατήρησης και ελέγχου που ισχύουν για τις αλιευτικές δραστηριότητες στην Ανταρκτική και για την κατάργηση του κανονισμού (ΕΚ) αριθ. 2113/96, ΕΕ L 6 της 10.1.1998.

(2) Κανονισμός (ΕΚ) αριθ. 2479/98 του Συμβουλίου της 12 Νοεμβρίου 1998 για την τροποποίηση του κανονισμού (ΕΚ) αριθ. 66/98 για τη θέσπιση ορισμένων μέτρων διατήρησης και ελέγχου που ισχύουν για τις αλιευτικές δραστηριότητες στην Ανταρκτική, ΕΕ L 309 της 19.11.1998.